OpenLLM-France/wikimedia huggingface dataset:
# Neilston

Neilston, Eskoziako gaeleraz: Baile Nèill eta eskozieraz: Neilstoun, Eskoziako udalerri bat da, Ekialdeko Renfrewshire konderrian.

## Kanpo estekak

* Datuak: Q747777
* Multimedia: Neilston / Q747777
# Neilton (Washington)

Neilton Ameriketako Estatu Batuetako erroldak esleitutako leku bat da. Grays Harbor konderrian kokatuta dago, Washington estatuan. 299 biztanle ditu, 25,042729 kilometro koadroko azaleran banatuta.

## Ikus, gainera

* Grays Harbor konderria

## Kanpo estekak

* Datuak: Q1504929
* Multimedia: Neilton, Washington / Q1504929
# Neirone

Neirone Italiako udalerri bat da. Genovako probintzian kokatuta dago, Liguria eskualdean. 848 biztanle ditu, 30,24 kilometro koadroko azaleran banatuta.

## Mugakideak

Neironek honako udalerri hauekin egiten du muga:
Lorsica Lumarzo Moconesi Torriglia Uscio Favale di Malvaro Tribogna

## Kanpo estekak

* Datuak: Q267294
* Multimedia: Neirone / Q267294
# Neillsville (Wisconsin)

Neillsville Ameriketako Estatu Batuetako hiri bat da. Clark konderrian dago, Wisconsin estatuan. 2.384 biztanle ditu. Europar kolonoak iritsi aurretik Ojibwa herriaren guneetako bat zen. James O'Neillek sortu zuen herrietako bat izan zen, ola bat jartzeko asmotan.

## Ikus, gainera

* Clark konderria

## Kanpo estekak

* Datuak: Q1569781
* Multimedia: Neillsville, Wisconsin / Q1569781
# Neilako aintzirak

Neilako aintzirak glaziareek sortutako laku taldea da. Burgosko iparraldean dagoen Neila herritik gertu daude, Urbiongo mendien hegoaldean.
Hona hemen aintzira nagusien zerrenda:
* Negra
* Cascada
* Tejera
* Haedillo
* Larga
* Pardillas
* Patos
* Brava
Aintziretan, badaude uhandre palmatu (triturus helveticus) batzuk.

## Kanpo estekak

* Datuak: Q8537947
* Multimedia: Lagunas de Neila / Q8537947
# Neisse

Neisse (Polonieraz: Nysa) Erdialdeko Europako bi ibairen izena da:
* Mendebaldeko Neisse, Txekiar Errepublikan sortu eta Alemaniaren eta Poloniaren arteko mugaren zati bat eratzen duena.
* Ekialdeko Neisse, Polonia barneko ibaia.
# Neisseria

Neisseria generoa bakterio Gram negatiboz osatuta dago, koko itxura dutenak. Sarritan koko-bikoteak eratzen dituzte (diplokokoak).
Genero honetan sailkatzen diren espezie guztiak ostalari baten barruan bizi dira (gizakia ala animaliak); Neisseria batzuk patogenoak dira, baina gehienak arnas traktuko komentsal ez-kaltegarriak izaten dira.
Aerobioak dira, oxidasa eta katalasa positiboak eta ez- mugikorrak.
Patogenoen taldean bi espezie hauek sailkatzen dira:
Neisseria patogenoek eskakizun nutritibo zorrotzak dituzte, laborategian kultibatu ahal izateko hazkuntza-inguru aberatsak eskatuz.
* Datuak: Q132209
* Multimedia: Neisseria / Q132209
* Espezieak: Neisseria
# Nahasmendu faktizio

    Ohar medikoa Oharra: Wikipediak ez du aholku medikorik ematen
Nahasmendu faktizioa pertsona batek bere buruari behin eta berriz eta nahita sintoma fisiko edo psikologiko itxuraz larriak eragiten dizkion nahasmendua da. Horrek kontsulta mediko ugari ekarri ohi ditu jarraian, baita ospitaleratzeak edo are ebakuntza kirurgikoak ere, gaixo dagoela sinetsarazteko helburu bakarrarekin. Nahasmendu somatikoarekin nolabaiteko lotura du baina nahasmendu fakztizioa dutenek nahita egiten dute.

## Erreferentziak

* ↑ Euskalterm: [Psikiatria Hiztegia] [2017]

## Kanpo estekak

* Datuak: Q2686385
* Multimedia: Factitious disorders / Q2686385
# Nahasmendu obsesibo-konpultsibo

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Nahasmendu obsesibo-konpultsiboa antsietatea, estresa, izua eta bestelako emozioak eragiten dituzten pentsamenduak sorrarazi eta horiek arintzeko jokabide errepikakorrak eragiten dituen nahasmendu psikologiko mota bat da, hala nola gehiegizko garbizaletasuna, bibliomania eta beste objektuen metaketa konpultsiboa eta norberaren azazkalak jan eta gorputzeko jokabide konpultsiboak.

## Kanpo estekak

* Datuak: Q178190
* Multimedia: Obsessive–compulsive disorder / Q178190
# Nahasketa-ebazkizun

Oinarrizko aljebran, nahasketa-ebazkizunak osagai bat proportzio ezberdinetan dituzten bi produktuetan, bakoitzetik zenbat hartu behar den, proportzio jakin bateko produktua lortzeko, kalkulatzea eskatzen duten ebazkizunak dira. Irakaskuntzan maiz erabiltzen dira, bi ekuazio linealetako sistemaren aplikazio gisa. Metalen aleazio, nahasketa kimiko eta prezio ezberdinetako gaien nahasketa moduan agertzen dira.

## Nahasketa kimikoak eta aleazioak: adibide bat

Alkoholezko % 80ko eta % 40ko A eta B disoluzioak dauzkagu, hurrenez hurren. Alkoholezko %70eko disoluziotik 12 litro izateko, zenbat litro nahastu behar dira hasierako disoluzio bakoitzetik?
* Ezezagunei izena ematen zaie:
         * $x\,$: % 80ko A disoluziozko litroak
         * $y\,$: % 40ko B disoluziozko litroak
* Kopuruari buruzko ekuazioa planteatzen da:
          $x+y=15\,$
* Alkohol garbiaren edukiari buruzko ekuazioa planteatzen da, alkohol-edukia hasierako produktuetan eta bukaerako produktuan berdinak baitira:
          ${\frac {80}{100}}\times x+{\frac {40}{100}}\times y={\frac {70}{100}}\times 15$
* Lehenengo ekuaziotik $y=15-x\,$; eta ondoren proportzioaren ekuazioan ordeztuz:
          ${\begin{aligned}{\frac {80}{100}}\times x+{\frac {40}{100}}\times (15-x)&={\frac {70}{100}}\times 15\\{\Bigg{\frac {80}{100}}-{\frac {40}{100}}{\Bigg )}\times x+{\frac {40}{100}}\times 15&={\frac {70}{100}}\times 15\\{\frac {40x}{100}}+{\frac {600}{100}}&={\frac {1050}{100}}\\{\frac {40x}{100}}&={\frac {450}{100}}\\40x&=450\\\end{aligned}}$
Beraz, $x={\frac {450}{40}}=11.25\ litro\ \rightarrow y=15-x=15-11.25=3.75\ litro\,$
Ebazkizun honek zenbait aldaera ditu. Osagai baten kopuru ezagunetik abiatu eta bukaerako kopurua ezezaguna izan daiteke. Adibidez,
Alkoholezko % 80ko eta % 40ko A eta B disoluzioak dauzkagu, hurrenez hurren. A disoluziotik 5 litro dauzkagu. Zenbat litro hartu behar dira B disoluziotik nahastu ondoren % 70eko alkohola duen disoluzio bat izateko?
Planteatu beharreko ekuazioak hauek dira kasu horretan:
          $5+y=z\,$
          ${\frac {80}{100}}\times 5+{\frac {40}{100}}\times y={\frac {70}{100}}\times z$

## Prezioak: adibide bat

Kiloko 20 eta 50 eurotako kafeak daukagu. Zenbat kilo hartu behar dira bakoitzetik 30 euroko kafe-nahasketa batetik 5 kilo izateko?
Planteatu beharreko ekuazioak hauek dira:
          $x+y=5\,$
          $20\times x+50\times y=30\times 5\,$
Bigarren ekuazioak kafe-osagaien balioen eta bukaerako kafearen balioaren baliokidetasuna ezartzen du:
         * $20\times x+50\times y\,$ adierazpenak osagaien balioa kalkulatzen du;
         * $30\times 5\,$ adierazpenak bukaerako kafearen balioa kalkulatzen du.
Ebazkizun mota honek ere aldareak onartzen ditu. Adibidez:
Kiloko 20 euroko kafetik 5 kilo daude, zenbat kilo hartu behar dira 50 euroko kafetik, ondoren nahastu eta 40 euroko kafea izateko?
Planteatu beharreko ekuazioak hauek dira kasu horretan:
          $5+y=z\,$
          $20\times 5+50\times y=40\times z\,$

## Kanpo estekak

* Datuak: Q12264682
* ↑ Ohartu behar da, % 80ko alkohol edukia duen disoluzio batetik 5 litro badaude, adibidez, disoluzio horretako alkohol edukia (80/100)×5=4 litro izango dela.
# Nahasmendu kognitibo

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Nahasmendu kognitiboa funtzio kognitiboei eragiten dien nahasmendu mentala da, batez ere, oroimenari, pertzepzioari eta arazoen ebazpenari eragiten diena. Nahasmendu kognitibo zuzenenek amnesia, dementzia eta delirium barne hartzen dituzte. Beste batzuek antsietate-nahasmenduak dituzte, hala nola fobiak, izuak, nahasmendu obsesibo-konpultsiboa, antsietate orokorreko nahasmendua edo trauma osteko estresaren nahasmendua. Gogo-aldartearen nahasmenduak, hala nola depresioa eta nahasmendu bipolarra, nahasmendu kognitiboak dira. Halaber, nahasmendu psikotikoak, hala nola eskizofrenia eta eldarniozko nahasmenduak, nahaste mental kognitibo gisa sailkatzen dira.

## Nahasmendu mental kognitiboaren ikuspegia

Nahasmendu mental kognitiboaren ikuspegia teoria bat da, eta horren arabera, nahasmendu psikologikoak oinarrizko funtzio kognitiboen etenaldi labur edo luze baten ondorioz sortzen dira, hau da, oroimenaren, pertzepzioaren, arazoen konponketaren eta hizkuntzaren ondorioz.
Teoria horren aitzindari bat Albert Ellis izan zen, eta 1962an proposatu zuen gizakiek munduari buruzko uste irrazionalak garatzen dituztela eta, beraz, trebetasun kognitiboetan nahasmenduak sortzen dituztela. Teoria honen beste aitzindari bat Aaron T. Beck da. 1967an, Beckek proposatu zuen gaur egun "eredu kognitiboa" deritzona nahasmendu afektiboak tratatzeko, batez ere depresioa. Haren ereduak erakusten zuen niaren, munduaren eta egon daitezkeen egoen gaineko funtzio kognitibo negatiboen konbinazio batek nahasmendu mental kognitiboak eragiten dituela.

## Erreferentziak

* ↑ Euskalterm: [Hiztegi terminologikoa] [2009]
* ↑ (Ingelesez) Allo, Lauren; Riskind, John; Manos, Margaret. (2005). Abnormal Psychology. McGraw Hill, 88-89 or. ISBN 0-07-242298-X..

## Kanpo estekak

* Datuak: Q3065932
* Multimedia: Neurocognitive disorders / Q3065932
# Nahasketa (audioa)

Audio-nahasketa edo audio-nahastea soinua grabatzeko eta editatzeko erabiltzen den prozesu bat da, soinu-gertaera batean dauden soinu-iturrien bolumen erlatiboa eta ekualizazioa kulunkatu eta orekatzeko. Normalean soinu-iturri horiek banda bateko musika-tresna edo orkestra bateko atalak dira. Modu berean, bolumen eta kokapen parametroak maneiatzen dira soinu-gertakariari berezitasun bat emateko, eta horrela lekuak eta giroak simulatzen dira efektuen eta bestelako parametroen manipulazioaren bitartez, publikoa musika-lanaren interpretearekin erabateko harremanean ipintzeko. Era berean, beharrezkoak ez diren maiztasunak eta nahi ez diren zaratak kentzeko erabiltzen da, elementu bakoitzari nahasketan espazioa emateko. Metodo hau Disk jockey ekoizleek ere erabiltzen dute.
Audio-nahastea oso erlatiboa da, soinu-multzo bera hainbat soinu-ingeniarik nahas dezaketelako, eta horrek nahaste nahiko desberdinak sortzen ditu. Hala ere, audio-nahasketetan erabiltzen diren tresnak berdinak dira beti, baina soinu-ingeniari bakoitzak modu ezberdinean erabiltzen ditu.
Nahasketaren beste esanahi bat klubeko Disk jockeyek egiten dutena da taberna, klub edo diskoteka bezalako lekuetako kabinetan, grabatutako musika propioak edo beste musikagile eta artista batzuenak hautatuz eta nahastuz, entzuleek entzun eta/edo dantzatu ahal izateko, eta horretarako, nahasketa leunak egin behar dituzte, diskoen artean nabaritu gabe..

## Erreferentziak

* ↑ http://www.analfatecnicos.net/archivos/64.LaMezcla-JoseAntonioMedina-Hispasonic.pdf

## Kanpo estekak

* Datuak: Q322503
* Multimedia: Audio mixing / Q322503
# Nahasmen (konbinatoria)

Konbinatorian, nahasmena multzo bateko elementuen permutazio bat da, non inongo elementurik ez dagoen bere jatorrizko kokapenean, hau da, nahasmena puntu finkorik gabeko permutazio bat da. Adibidez, bedi ABCD multzo ordenatua, multzoko nahasmen guztiak zerrenda honetan agertzen direnak dira:
    BADC, BCDA, BDAC,
    CADB, CDAB, CDBA,
    DABC, DCAB, DCBA.
Nahasmenen ebazkizuna elementu kopuru bati dagozkion nahasmenen kopurua zenbatzean datza. n elementuko multzo batean dauden nahasmenen kopurua n zenbakiaren azpifaktoriala da.
Nahasmen partzialak ere badaude, non zenbait puntu finko edo kointzidentzia onartzen den. Nahasmen partzialen kopuruak zenbatzen dituzten formulak kointzidentzia zenbakiak dira.
Nahasmenen ebazkizuna Pierre Raymond de Montmort matematikariak asmatu zuen, bere Essai d'analyse sur les jeux de hasard (euskaraz, Ausazko jokoen gaineko azterketarako entsegua) izeneko liburuan, 1708. urtean. Montmort berak ebatzi zuen ebazkizuna 5 urte geroago, 1713. urtean.

## Nahasmenen kopurua

n elementuko multzo baterako, nahasmen edo puntu finkorik gabeko permutazioen kopurua honela kalkulatzen da, azpifaktorialaren ikurrez ere irudika daitekeela:
    $d_{n}=!n=n!\sum _{i=0}^{n}{\frac {(-1)^{i}}{i!}}$
Horrela, n=0-rekin hasita, nahasmenen kopuru hauek ditugu ondoz ondoko elementu kopuruetarako:
    1, 0, 1, 2, 9, 44, 265, 1854, 14833, 133496, 1334961, 14684570, 176214841, 2290792932, ...

## Kanpo estekak

* Datuak: Q1207920
# Nahasmendu eskizofreniforme

    Ohar medikoa Oharra: Wikipediak ez du aholku medikorik ematen
Nahasmendu eskizofreniformea eskizofreniaren sintomatologia bereko nahasmendu psikotikoa da, sei hilabete baino gutxiago irauten duena. Eskizofreniaren tratamendu bera du. Prgnosia aldakorra da baina gaixoen bi herenak eskizofrenia garatuko dute.

## Erreferentziak

* ↑ Euskalterm: [Psikiatria Hiztegia] [2017]

## Kanpo estekak

* Datuak: Q2157462
# Nahapana

Nahapana (antzinako grezieraz: Ναηαπάνα Nahapána; Kharosthi: 𐨣𐨱𐨤𐨣 Naha-pa-na, Nahapana; Brahmi: Na-ha-pā-na, Nahapāna), Mendebaldeko Kshatrapasen agintari garrantzitsu bat izan zen, indo-eszitoen ondorengoa, Indiako ipar-mendebaldean, K.o. I. edo II. mendean gobernatu zuena. Txanponetako baten arabera, Bhumakaren semea zen.

## Izena

Nahapanaren izena bere txanponetan agertzen da Kharosthi Nahapana (𐨣𐨱𐨤𐨣), Brahmi forma Nahapāna eta grezierazkoa Nahapána (Ναηαπάνα), Saka izenetik eratorritako *Nāhapānä, "klanaren babeslea" esan nahi duena.

## Aldia

Nahapanaren aldi zehatza ez da ziurra. Bere inskripzio talde bat zehaztu gabeko aro bateko 41-46 urteetakoa da. Aro hori Shaka aroa (K.o. 78an hasten dena) dela suposatuz, jakintsu batzuek bere erregealdia K.o. 119-124 bitartean esleitu dute. Beste batzuen ustez, 41-46 urteak bere erregealdi urteak dira, eta bere agintea beste garai bati ematen diote. Esaterako, Krishna Chandra Sagar-ek bere erregealdia K.o. 24-70 bitartean esleitzen du, R.C.C. Fynesek c. 66 -71 K.o. , eta Shailendra Bhandare-k K.o. 78. urtea bere erregealdiko azken urtea dela uste du.

## Erreferentziak

* ↑ R.C.C. Fynes 1995, 44 orr. .
* ↑ Bhandare, Shailendra, (1999).

## Kanpo estekak

* Datuak: Q1566672
* Multimedia: Nahapana / Q1566672
# Nahaski

Nahaskia, arrautzarekin burututako sukaldaritzako prestaketa bat da. Nahaskien berezitasuna zera da, arrautza zartaginean mamitu ahala, desegin edo puskatu egiten dela, modu honetara arrautza zatitua bezala ikusiko delarik.
Nahaskiak gehienetan hornigaiekin prestatzen dira, baino gosaritarako ezer gabe ere asko burutzen dira. Nahaskiari arrautzak gehitu aurretik, oinarri bat prestatzen zaio, barazkia, arraina, haragia, perretxikoak, ongailuak sueztitu edo salteatuz. Oinarri hau oso beroa zartagin batean dagoelarik, kraskatuta baina irabiatu gabeko arrautzak erantsiko ditugu. Gorringoa eta zuringoa pitin bat mamitzen utzi ondoren, indartsu nahasi osagai guztiak, arrautza puskatuz. Prestaketa honekin aurrez aurre topatzen dira osasun irizpideak (salmonella arriskua) eta gastronomia irizpideak. Osasun irizpideak dio arrautza guztiz eginda izan behar duela eta gastronomia irizpideak dio krematsu geratu behar duela.
# Nahasmendu eskizoafektibo

    Ohar medikoa Oharra: Wikipediak ez du aholku medikorik ematen
Nahasmendu eskizoafektiboa aldi berean edo egun gutxi batzuetako tartean sintoma psikotikoak depresio nagusiarekin, gertakari maniakoarekin edo gertakari misto batekin konbinatzen dituen nahasmendua da. Sintomak heldutasun goiztiarrean hasten dira, batzuetan baita haurtzaroan ere.

## Erreferentziak

* ↑ Euskalterm: [Psikiatria Hiztegia] [2017]

## Kanpo estekak

* Datuak: Q834047
# Narragansett (Rhode Island)

Narragansett Ameriketako Estatu Batuetako inkorporatutako herri bat da. Washington konderrian kokatuta dago, Rhode Island estatuan. 14.532 biztanle ditu, 37,8 kilometro koadroko azaleran banatuta.

## Ikus, gainera

* Washington konderrian

## Kanpo estekak

* Datuak: Q1932484
* Multimedia: Narragansett, Rhode Island / Q1932484
# Narraste

Narrastea (edo herrestatzea) grabitateak eragindako harri-masaren beheranzko mugimendu geldoa da. Hain geldoak izanik belarrak estalki etengabea era dezake lerratzen den lurzoruaren gainean; sarritan, zuhaitzen enborren goranzko okerdura soilik nabari daiteke. Oro har, prozesu horri mendi-hegal oso batek jasaten duenean narrastea deritzo.

## Kanpo estekak

* Datuak: Q1423776
* Multimedia: Soil creep / Q1423776
# Narragansett Pier (Rhode Island)

Narragansett Pier Ameriketako Estatu Batuetako erroldak esleitutako leku bat da. Washington konderrian dago, Rhode Island estatuan. 3.308 biztanle ditu, 10,091844 kilometro koadroko azaleran banatuta.

## Ikus, gainera

* Washington konderria

## Kanpo estekak

* Datuak: Q2650031
* Multimedia: Narragansett Pier, Rhode Island / Q2650031
# Naropa Unibertsitatea

Naropa Unibertsitatea Boulder-eko (Colorado) estatubatuar unibertsitate pribatu bat da, 1974an Chögyam Trungpa irakasle tibetar budistak sortua, Nalandako abade zen Naropa XI. mendeko indiar budista jakintsuaren omenez jarria. Unibertsitateak inspirazio budista, ekumeniko eta ez-sektario gisa deskribatzen du bere burua.
Naropa Unibertsitatea 1988an Iparraldeko Erdialdeko Unibertsitate eta Ikastetxeen Elkarteak akreditatu zuen, eta Estatu Batuetan eskualdeko akreditazioa jaso zuen budisten inspirazioko lehen erakunde akademikoa izan zen. Unibertsitateak hainbat beat poeta hartu ditu Jack Kerouac Eskolaren eskutik.

## Erreferentziak

* ↑ Goss 1999.

## Kanpo estekak

* Datuak: Q2975783
* Multimedia: Naropa University / Q2975783
# Narp

Narp Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q198174
* Multimedia: Narp / Q198174
# Narosa

Narosa Limacodidae familiako tximeleta genero bat da. Bere espezie tipoa Narosa conspersa da.

## Espezieak

| Espeziea | Egoera |
| Narosa albescens | daturik gabe |
| Narosa albidens | daturik gabe |
| Narosa ambigua | daturik gabe |
| Narosa argentipuncta | daturik gabe |
| Narosa aroa | daturik gabe |
| Narosa azumai | daturik gabe |
| Narosa barnsi | daturik gabe |
| Narosa bractea | daturik gabe |
| Narosa castanea | daturik gabe |
| Narosa concinna | daturik gabe |
| Narosa conspersa | daturik gabe |
| Narosa corusca | daturik gabe |
| Narosa doenia | daturik gabe |
| Narosa edoensis | daturik gabe |
| Narosa endodonta | daturik gabe |
| Narosa erminea | daturik gabe |
| Narosa fletcheri | daturik gabe |
| Narosa fulgens | daturik gabe |
| Narosa harmani | daturik gabe |
| Narosa hedychroa | daturik gabe |
| Narosa holoxanthia | daturik gabe |
| Narosa irrorata | daturik gabe |
| Narosa lawaii | daturik gabe |
| Narosa nagani | daturik gabe |
| Narosa nephochloeropis | daturik gabe |
| Narosa nigricristata | daturik gabe |
| Narosa nigrisigna | daturik gabe |
| Narosa nitobei | daturik gabe |
| Narosa niveipennis | daturik gabe |
| Narosa obscura | daturik gabe |
| Narosa ochracea | daturik gabe |
| Narosa pectinata | daturik gabe |
| Narosa penicillata | daturik gabe |
| Narosa propolia | daturik gabe |
| Narosa pseudochracea | daturik gabe |
| Narosa rosipuncta | daturik gabe |
| Narosa rufifascia | daturik gabe |
| Narosa silati | daturik gabe |
| Narosa swanni | daturik gabe |
| Narosa talboti | daturik gabe |
| Narosa tamsi | daturik gabe |
| Narosa trilinea | daturik gabe |
| Narosa velutina | daturik gabe |
| Narosa viridana | daturik gabe |

## Kanpo estekak

* Datuak: Q6966126
* Multimedia: Narosa / Q6966126
* Espezieak: Narosa
# Narraghmore

Narraghmore Irlandako parrokia bat da, Kildare konderrian dagoena.

## Kanpo estekak

* Datuak: Q6966181
# Nazza

Nazza Alemaniako udalerria da. Turingia estatuan dago, Wartburgkreis barrutian. 2014an 559 biztanle zituen 12,66 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q649048
* Multimedia: Nazza / Q649048
# Nazzano

Nazzano Italiako udalerri bat da. Erromako probintzian kokatuta dago, Lazio eskualdean. 1.348 biztanle ditu, 12,4 kilometro koadroko azaleran banatuta.

## Mugakideak

Nazzanok honako udalerri hauekin egiten du muga:
Civitella San Paolo Fiano Romano Filacciano Montopoli di Sabina Sant'Oreste Ponzano Romano Torrita Tiberina

## Kanpo estekak

* Datuak: Q243094
* Multimedia: Nazzano / Q243094
# Nazka (argipena)

Nazka hitzak adiera zenbait ditu:
* adiera arruntean,
** nazka edo higuina, zerbaitek eragiten duen sentsazio desatsegin mota bat;
** nazka edo goragalea;
* izen propio moduan,
** Nazka, Jean-Paul Sartreren liburua;
** Nazka, Nafarroako punk musika-taldea;
** Nazka, Su ta Gar taldearen abestia;
** Jose Ignazio Segurola Maioz, Nazkas ezizenez, Komando Autonomo Antikapitalistak erakundeko kidea, 1983an leherketa baten ondorioz hila.
# Naïf

Naïf, (frantsesez naïf hitzak sotila esan nahi du) arte mugimendu irudimentsua da, ezaugarritzat sotiltasun eta freskotasuna dituena eta haurren artea gogorarazten duena. Arte primitiboaren antza badu ere, naïf estiloa ez da gizarte primitiboetan landu. Aitzitik, Mendebaldean sortua da, teknika handirik gabeko margolarien eskuetan. Frantzian, XIX. mendearen bukaeran, lan egin zuen Henri Rousseau da joera honen sortzaileen artean ezagunena. Aipagarriak dira, orobat, Grandma Moses Estatu Batuetan eta Alfred Wallis Ingalaterran.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q281108
* Multimedia: Naïve art / Q281108
# Nazlı Tolga

Nazlı Tolga (1979ko azaroaren 8a - ) turkiar-herbeheretar kazetaria da. Herbehereetako telebistan aurkezle lana egiten du. Tolga izan zen FOX Ana Haber saioko nazioarteko politikako berriemaile nagusia.
Nazlı Tolga Ankaran jaio zen, Turkian. Turkieraz, holandarrez, Brasilgo portugesez eta ingelesez hitz egiten du. Lehen eta bigarren hezkuntza Istanbulgo American College-n amaitu ondoren, Marmara Unibertsitatean (Komunikazio Fakultatea) ikasi zuen, Turkiako komunikazio- eta ikasketa-hezkuntzaren erakunde nagusian. Tolga 1998an hasi zuen kazetaritza-ibilbidea Kanal Dn. Show TV, Skyturk eta Fox-en lan egin zuen. Lawrence Brenninkmeyer enpresaburu holandarrarekin ezkondu ondoren, Brasilen, Londresen eta Shanghain bizi da. Katoliko erromatarra da 2013tik.

## Erreferentziak

* ↑ (Turkieraz) «Brezilya'ya yerleşen Nazlı Tolga, Çin'e taşınıyor» Sabah 6 June 2015.
* ↑ «Spi̇ker Nazli Tolga Di̇n Mi̇ Deği̇şti̇rdi̇?» Bilalözcan 3 September 2013.

## Kanpo estekak

* Datuak: Q6088244
# Nazran

Nazran (errusieraz Назрань; inguxeraz: Наьсара, Näsara) hego-mendebaldeko Errusiako hiria da, Inguxetiako Errepublikan dagoena. 1991tik 2000n Magasek ordeztu zuen arte, errepublikako hiriburua izan zen. 2010ean 93.335 biztanle zituen.

## Herri eta hiri senidetuak

* Kislovodsk (Errusia)

## Erreferentziak

* ↑ Euskaltzaindia - 157. araua
* ↑ «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru

## Kanpo estekak

* Datuak: Q163935
* Multimedia: Nazran / Q163935
# Nazário

Nazário Brasilgo udalerri bat da, Goiás estatuan kokatua. 8.189 biztanle ditu 269,103 km²ko eremuan.

## Ikus, gainera

* Goiás

## Kanpo estekak

* Datuak: Q988756
* Multimedia: Nazário / Q988756
# Naâmako probintzia

Naâma (arabieraz: ولاية النعامة‎) Aljeriako wilaya edo probintzietako bat da. 29.950 kilometro koadro ditu eta 209.470 biztanle 2008ko erroldan. Hiriburua Naâma da. Guztira 7 barruti eta 12 udalerri ditu.

## Barrutiak

* Naâma
* Aïn Séfra
* Asla
* Mekmen Ben Amar
* Mécheria
* Moghrar
* Sfissifa

## Kanpo estekak

* Datuak: Q233675
* Multimedia: Naâma Province / Q233675
# Nazlini (Arizona)

Nazlini Ameriketako Estatu Batuetako erroldak esleitutako leku bat da. Apache konderrian kokatuta dago, Arizona estatuan. 505 biztanle ditu, 19,316449 kilometro koadroko azaleran banatuta.

## Ikus, gainera

* Apache konderria

## Kanpo estekak

* Datuak: Q1894696
* Multimedia: Nazlini, Arizona / Q1894696
# Nazária

Nazária Brasilgo udalerri bat da, Piauí estatuan kokatua. 10.262 biztanle ditu 363,589 km²ko eremuan.

## Ikus, gainera

* Piauí

## Kanpo estekak

* Datuak: Q10335889
* Multimedia: Nazária / Q10335889